Η **Γαλάτεια Σαράντη** (1920 - 2009) ήταν Ελληνίδα συγγραφέας και ακαδημαϊκός.

Γεννήθηκε στην Πάτρα στις 8 Νοεμβρίου του 1920. Αποφοίτησε από το Αρσάκειο Λύκειο Πατρών και κατόπιν η οικογένειά της εγκαταστάθηκε στην Αθήνα. Σπούδασε στη Νομική Σχολή του Πανεπιστημίου Αθηνών, από την οποία όμως δεν αποφοίτησε, καθώς αφοσιώθηκε από νωρίς ολοκληρωτικά στην συγγραφή.

Πρωτοεμφανίστηκε στη λογοτεχνία το 1945 με το διήγημα «Το κάστρο», το οποίο δημοσιεύτηκε στη Νέα Εστία, ενώ το 1947 ακολούθησε ή νουβέλα ’’Το βιλίο της Χαράς’’. Ακολούθησαν νουβέλες, μυθιστορήματα, διηγήματα και βιβλία για παιδιά. Έργα της μεταφράστηκαν σε πολλές γλώσσες, ενώ στην παραγωγή της περιλαμβάνονται και ορισμένα θεατρικά έργα. Το έργο της Γαλάτειας Σαράντη είναι κυρίως πεζογραφικό, ασχολήθηκε όμως και με τη λογοτεχνική μετάφραση έργων του ούγγρου συγγραφέα Λάζλο Ζαμπό, του βούλγαρου συγγραφέα Εμίλιον Στάϊνεφ κ.α.. Για τολογοτεχνικό της έργο και για την προσφορά της στα ελληνικά γράμματα τιμήθηκε με πλήθος λογοτεχνικών διακρήσεων. Τιμήθηκε με το Βραβείο της Ομάδας των 12, το Ά Κρατικό Βραβείο μυθιστορήματος το 1959 και το 1972, το Κρατικό Βραβείο Διηγήματος, το Βραβείο Ιδρύματος Ουράνη της Ακαδημίας Αθηνών το 1979 και το Βραβείο Παιδικού Μυθιστορήματος του Ι.Δ. Κολλάρου.

Συνεργάστηκε με το κρατικό ραδιόφωνο σε λογοτεχνικές εκπομπές, καθώς και με τα περιοδικά *Νέα Εστία*, *Ελληνική Δημιουργία*, *Ο Αιώνας μας*, *Εποχές*, *Ευθύνη*, *Διαβάζω*, *Νέα Πορεία* κ.ά. Υπήρξε ιδρυτικό μέλος και Γεν. Γραμματέας της Εθνικής Εταιρίας Ελλήνων Λογοτεχνών, μέλος του Εθνικού Συμβουλίου Ελληνίδων, ιδρυτικό μέλος και πρόεδρος της Πολιτιστικής Ένωσης Ελληνίδων, Γεν. Γραμματέας της Στέγης Γραμμάτων και Καλών Τεχνών, μέλος της Εθνικής Επιτροπής για την UNESCO, μέλος της Διοικούσας Επιτροπής του Ιδρύματος Κωστή Παλαμά και του Δ.Σ. της EPT, καθώς και εταίρος της Φιλεκπαιδευτικής Εταιρίας και άλλων επιστημονικών και λογοτεχνικών σωματείων. Επί σειρά ετών διετέλεσε μέλος της Επιτροπής του Υπουργείου Πολιτισμού για τα Κρατικά Βραβεία και εκπροσώπησε την Ελλάδα στην 6η Biennale ποιητών στο Βέλγιο (1963).

Το 1997 έγινε η πρώτη γυναίκα που εξελέγη τακτικό μέλος της Ακαδημίας Αθηνών. Τακτικό μέλος της Ακαδημίας των Αθηνών στον τομέα της πεζογραφίας στην Β' τάξη των Γραμμάτων και των Τεχνών από το 1997. Τιμήθηκε με το Βραβείο του Ανώτατου Ταξιάρχη του Τάγματος του Φοίνικος το 2005. Υπήρξε μέλος της ΧΕΝ Αθηνών.

Απεβίωσε στις 28 Δεκεμβρίου 2009 σε ηλικία 89 ετών.

Εργογραφία

Διηγήματα

* «Το Κάστρο», διήγημα *Νέα Εστία* (1945)

* «Χρώματα εμπιστοσύνης», διήγημα, Νέα Εστία (1962)
* «Στα Χρόνια του Παύλου Μελά», ιστορικό διήγημα, Νέα Εστία (1963)
* «Στη χαραυγή της λευτεριάς» (Οι μπαρουτόμυλοι της Δημητσάνας), ιστορικό διήγημα, Νέα Εστία (1970).
* «Να θυμάσαι τη Bίλνα», διήγημα (Α΄ Κρατικό Βραβείο Διηγήματος, 1972), Νέα Εστία (1972)
* «Ελένη», διήγημα, Νέα Εστία (1982)
* «Το Ποτάμι», διήγημα(Ά Κρατικό βραβείο διηγήματος του Ιωάννη.Δημήτρίου.Κολλάρου), Νέα Εστία (1992).
* «Το Λιοντάρι και το Φίδι» παιδικό διήγημα Νέα Εστία (1993).

Μυθιστορήματα

* «Πασχαλιές», μυθιστόρημα, Νέα Εστία (1949)
* «Το βιβλίο του Γιοχάνες και της Μαρίας», μυθιστόρημα, Νέα Εστία (1951)
* «Επιστροφή», μυθιστόρημα, Νέα Εστία (1953)
* «Το παλιό μας σπίτι», μυθιστόρημα (Β΄ Κρατικό Βραβείο μυθιστορήματος Νέα Εστία (1959)
* «Τα όρια», μυθιστόρημα, Νέα Εστία (1966)
* «Ρωγμές», μυθιστόρημα (Κρατικό Βραβείο Ποίησης και Πεζογραφίας του Ιδρύματος Κώστας καί Ελένη Ουράνη, 1972), Νέα Εστία (1979)
* «Τα Νερά του Ευρίπου», μυθιστόρημα, Νέα Εστία (1988)

Νουβέλες

* «Το Βιβλίο της χαράς», τρεις αυτοτελείς νουβέλες, Νέα Εστία (1947)

Θεατρικά Έργα

* «Μια Χούφτα χώμα» θεατρικό Νέα Εστία (1994)
* «Οι Δείκτες του ρολογιού» θεατρικό Νέα Εστία (1995)

Μεταφράσεις Έργων

Λάζλο Ζαμπό

Εμίλιον Στάϊνεφ

Πηγές
-----

* Ακαδημία Αθηνών[*νεκρός σύνδεσμος*]
* aboutbooks.gr[*νεκρός σύνδεσμος*]

Εξωτερικοί σύνδεσμοι
--------------------

* ΕΤ1-Εκπομπή «Μονόγραμμα», Γαλάτεια Σαράντη

Παραπομπές
----------

1. 1 2  «Dictionary of Women Worldwide» (Αγγλικά) Gale, Yorkin Publications. Ντιτρόιτ. 2006. ISBN-13 978-0-7876-7585-1.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35363892
* **ΕΒΕ**: 28808
* **AA**: 168123
* **BiblioNet**: **5575**
* LCCN: n81147756
* ISNI: 0000 0001 1441 6427
* SUDOC: 19960438X

 |

 |